
ŠAKIŲ RAJONO SAVIVALDYBĖS  TARYBA

SPRENDIMAS

DĖL LEIDIMO ATNAUJINTI NEGYVENAMŲJŲ PATALPŲ, ESANČIŲ ŠAKIUOSE, BAŽNYČIOS G. 37, PANAUDOS SUTARTĮ SU ASOCIACIJA ŠAKIŲ RAJONO SUTRIKUSIOS PSICHIKOS ŽMONIŲ GLOBOS BENDRIJA
2011 m. balandžio 28 d. Nr. T-22
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 11 str. 1 d. ir 13 str. 2 d., rajono savivaldybės tarybos 2005 m. gruodžio 22 d. sprendimu Nr. T-359 patvirtintos Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu ir atsižvelgdama į asociacijos Šakių rajono sutrikusios psichikos žmonių globos bendrijos 2011 m. sausio 12 d. prašymą, nusprendžia:


1. Leisti dešimčiai metų atnaujinti rajono savivaldybei nuosavybės teise priklausančių 23,67 kv. m ploto negyvenamųjų patalpų, esančių Šakiuose, Bažnyčios g. 37 (Nekilnojamojo daikto kadastro duomenų byloje Nr. 84/217 unikalus pastato Nr. 8490-0000-1015, pastato šifras – 1B2/p, patalpų indeksai – 1-2, 1-14) su 5,48 kv. m bendro naudojimo patalpų, kurių indeksai – 1-7, 1-8, 1-15, 1-16, 1-17 (visų perduodamų patalpų bendras plotas – 29,15 kv. m), savivaldybės turto panaudos sutartį Nr. 1D-8, sudarytą 2006 m. gegužės 19 d. su asociacija Šakių rajono sutrikusios psichikos žmonių globos bendrija.

2. Įgalioti rajono savivaldybės administracijos direktorių sudaryti ir pasirašyti negyvenamųjų patalpų, nurodytų 1 punkte, atnaujintą panaudos sutartį. 

Meras                                                        

  Juozas Bertašius

